Jedward X-Factorissa vuonna 2009Jedward X-Factorissa vuonna 2009
**Jedward** on identtisten kaksosten, John Paul Henry Daniel Richard Grimesin ja Edward Peter Anthony Kevin Patrick Grimesin (s. 16. lokakuuta 1991, Dublin, Irlanti) perustama irlantilainen pop-rap-duo. Heidät tunnetaan vaaleista "spikyhaireistaan" eli pystyyn nostetuista hiuksistaan. Kaksoset esiintyivät ensimmäisen kerran Ison-Britannian *The X Factor* -kykyjenetsintäohjelmassa vuonna 2009. Ilmiötä kutsutaan "Jedward-paradoksiksi". Kilpailussa heitä ohjasi Louis Walsh ja he sijoittuivat kuudenneksi.

Jedward edusti Irlantia Eurovision laulukilpailussa vuonna 2011 kappaleellaan *Lipstick*. Kaksoset sijoittuivat kilpailussa kahdeksanneksi. Duo edusti maata myös vuoden 2012 kilpailussa kappaleella *Waterline*. Finaalissa heidän sijoituksensa oli 19.

Jedwardin ensimmäiseltä levyltä *Planet Jedward* julkaistiin vuonna 2010 singlet *All the small things* ja *Under pressure*, joista on julkaistu myös musiikkivideot. Itse levy julkaistiin vuonna 2010. Vuonna 2011 julkaistiin singlet *Lipstick*, *Bad behaviour* ja *WoW oh WoW* 5. elokuuta 2011 ilmestyneeltä *Victory*-albumilta. Vuonna 2012 Jedwardilta ilmestyi Albumi *Young Love*.

Jedward on tällä hetkellä tekemässä uutta albumia, jolta on ilmestynyt singlet *Free Spirit, Ferocious, Make Your Own Luck, Oh Hell No ja Leave A Mark*. Duolta tiedetään jo ainakin kaksi tulevaa biisi: *Silent Raindrops ja Perfect Wonderland.*

Jedward ja Suomi
----------------

John ja Edward kävivät Lapissa vuoden 2011 marraskuun lopulla kuvaamassa TV-ohjelmaansa ja esiintyivät Helsingin Nosturissa 28.1.2012. Kaksoset kävivät myös 25.6.2015 Helsinki-Vantaan lentokentällä tapaamassa faneja. Suomen lentokenttä kuului poikien ns. 'Lentokenttäkiertueeseen' jossa he kävivät 17 Euroopan maan lentokentällä 10 päivässä. He myös olivat Suomessa lauantaina 9.1.2016 ja sunnuntaina 10.1.2016 tapaamassa fanejaan.

Albumit
-------

* "Planet Jedward" (2010)
* "Victory" (2011)
* "Young Love" (2012)

Singlet
-------

* "All the small things" (2010)
* "Under pressure" (2010)
* "Lipstick" (2011)
* "Bad behaviour" (2011)
* "WoW oh WoW" (2011)
* "Waterline" (2012)
* "Young love" (2012)
* "Girl like you" (2012)
* "Luminous" (2012)
* "Happens in the dark" (2013)
* "Free Spirit" (2014)
* "Ferocious" (2014)
* "Make Your Own Luck" (2015)
* "Oh Hell No"(2015)
* "Leave A Mark" (2015)

Lähteet
-------

1. ↑  Boshoff, Alison; Bright, Spencer: The terrible twins: Everything you never knew you wanted to know about Jedward *Daily Mail*.  20.11.2009. Lontoo:  Associated Newspapers. Viitattu 15.5.2011. (englanniksi)
2. ↑  Lawson, Mark: The Jedward paradox and what it means *The Guardian*.  5.11.2009. Lontoo. Viitattu 15.5.2011. (englanniksi)
3. ↑  Jedward bow out of X Factor show *BBC News*.  23.11.2009. Viitattu 15.5.2011. (englanniksi)
4. ↑  Jedward to represent Ireland again! *eurovision.tv*.  25.2.2012. EBU. Viitattu 25.2.2012. (englanniksi)
5. ↑  Jedward eli John ja Edward kävivät Suomessa Helsinki-Vantaan lentokentällä torstaina 25.6.2015. (Facebook-kutsu)

Aiheesta muualla
----------------

* Jedwardin kotisivut


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |